**Kritéria pre zaradenie hráčov do reprezentácie SR juniorov a dospelých.**

1. Širšia reprezentácia.
2. Reprezentácia na vrcholnom podujatí.

1. Širšia reprezentácia

* Zaradenie hráča do širšej reprezentácie môže navrhovať každý člen TMK podľa svojho uváženia a svojho individuálneho kritéria, perspektívy, výsledkov, počas celej sezóny.
* O každom návrhu   hlasujú členovia TMK . Ak sa daný individuálny návrh väčšinovým počtom hlasov schváli, predseda TMK predkladá návrh na schválenie VV SZBe. Ak je v TMK párny počet členov, tak pri zhode hlasov má predseda TMK právo rozhodnúť.
* Návrh na zaradenie do širšej reprezentácie podáva člen TMK na základe sledovaných kritérií:
  1. Vekové kritérium – zaradenie do širšej reprezentácie podľa veku vzhľadom ku kategórii juniori alebo dospelí.
  2. GPA turnaje U15,U17,U19,dospelých – sledujú sa priebežné výsledky počas sezóny a výkonnostné konfrontácie hráčov.
  3. MSR U15,U17,U19,dospelých – sledujú sa konečné výsledky v sezóne a výkonnostné konfrontácie hráčov
  4. Zahraničné turnaje typu Youth U15, Junior U17 a U19, Elite – sledujú sa umiestnenia a výkonnostné konfrontácie hráčov.
  5. Pozície v  rebríčku rebríčku SZBe v kategóriách U15, U17, U19, dospelých – reprezentant nesmie mať pozíciu nižšiu ako 10. miesto v nominovanej kategórii.
  6. Pozície v rebríčku BWF WORLD RANKINGS, BWF JUNIOR RANKINGS - porovnávanie domácich a medzinárodných rebríčkov.
  7. Pozície v rebríčku [BEC ELITE CIRCUIT RANKING](http://bwf.tournamentsoftware.com/ranking/ranking.aspx?rid=160), [BEC JUNIOR CIRCUIT RANKING](http://bwf.tournamentsoftware.com/ranking/ranking.aspx?rid=177), [BEC U17 CIRCUIT RANKING](http://bwf.tournamentsoftware.com/ranking/ranking.aspx?rid=187), [BEC EUROPEAN U17 RANKING](http://bwf.tournamentsoftware.com/ranking/ranking.aspx?rid=178) - porovnávanie domácich a medzinárodných rebríčkov.
  8. Subjektívny názor člena TMK z pohľadu talentu, perspektívy, výkonnostného progresu, záujmu o tréningový proces.
* Člen TMK môže kedykoľvek počas sezóny podať návrh na vyradenie zo širšej reprezentácie z dôvodu výrazného poklesu výkonnosti, nedodržiavania štatútu reprezentanta alebo hrubého porušenia disciplíny.

2. Vrcholné podujatia

* Návrh nominácie ,skladby tímu a nominácie na individuálne súťaže na vrcholné podujatie predkladá TMK zodpovedný reprezentačný tréner v danej kategórii.
* Návrh nominácie schvaľuje TMK väčšinovým hlasovaním členov. Ak je v TMK párny počet členov, tak pri zhode hlasov má predseda TMK právo rozhodnúť.
* Kritéria nominácie na vrcholné podujatie:

1. Vekové kritérium – hráč musí spĺňať vekové kritérium na vrcholné podujatie.
2. Nominácia v tímových súťažiach – hráč musí koncepčne zapadať do skladby tímu, aby bol tímový výkon, čo najoptimálnejší. Nominácie závisia od výkonov a pozícii v sledovaných domácich a medzinárodných súťažiach a zároveň najvyššie postavenia v rebríčkoch počas prebiehajúcej sezóny.
3. Nominácia v individuálnych disciplínach - priebežná pozícia nominovaných hráčov v rebríčku SZBe, v danej disciplíne a kategórii musí byť čo najvyššia v nominovanej disciplíne, prípadne súčet pozícii v párových disciplínach. Sleduje sa momentálna výkonnosť.